CELEX: 32020R0129
Language: et
Date: 2019-11-26 00:00:00
Title: Komisjoni delegeeritud määrus (EL) 2020/129, 26. november 2019, millega muudetakse Euroopa Parlamendi ja nõukogu määruse (EL) nr 978/2012 (üldiste tariifsete soodustuste kava kohaldamise kohta) VII lisa punkti 1 alapunktis b sätestatud haavatavuse künnisväärtust

31.1.2020   
               
               
                  ET
               
               
                  Euroopa Liidu Teataja
               
               
                  L 27/8
               
            
         KOMISJONI DELEGEERITUD MÄÄRUS (EL) 2020/129,
         26. november 2019,
         millega muudetakse Euroopa Parlamendi ja nõukogu määruse (EL) nr 978/2012 (üldiste tariifsete soodustuste kava kohaldamise kohta) VII lisa punkti 1 alapunktis b sätestatud haavatavuse künnisväärtust
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. oktoobri 2012. aasta määrust (EL) nr 978/2012 üldiste tariifsete soodustuste kava kohaldamise ning nõukogu määruse (EÜ) nr 732/2008 kehtetuks tunnistamise kohta, (1) eriti selle artikli 9 lõiget 2,
         ning arvestades järgmist:
         
                     (1)
                  
                  
                     Määruse (EL) nr 978/2012 artikli 9 lõike 1 punkti a kohaselt võidakse üldiste tariifsete soodustuste (edaspidi GSP) kava raames soodustatud riigile anda säästvat arengut ja head valitsemistava stimuleeriva erikorra alusel tariifseid soodustusi, kui seda riiki käsitatakse määruse (EL) nr 978/2012 VII lisa kohaselt haavatavana, sest selle majanduses puudub mitmekesisus ja integreeritus rahvusvahelisse kaubandussüsteemi ei ole piisav.
                  
               
                     (2)
                  
                  
                     Vastavalt määruse (EL) nr 978/2012 VII lisa punkti 1 alapunktile b peaks sellise riigi puhul, mida tuleb käsitada haavatavana, olema IX lisas loetletud toodete eksport kõnealusest riigist liitu väiksem kui künnisväärtus, milleks on 6,5 % GSP raames soodustatud riikide kogu liitu suunduva impordi keskmisest väärtusest kolme viimase järjestikuse aasta jooksul.
                  
               
                     (3)
                  
                  
                     Kui GSP raames soodustatud riikide loetelu muudetakse, on komisjonile määrusega (EL) nr 978/2012 antud õigus võtta vastu delegeeritud õigusakte VII lisa muutmiseks, et vaadata läbi VII lisa punkti 1 alapunktis b määratletud haavatavuse künniväärtus, et see jääks proportsionaalselt samale tasemel kui haavatavuse künnisväärtus riikide haavatavuse määramiseks, olenemata muudatustest GSP raames soodustatud riikide loetelus. Vastavalt määruse (EL) nr 978/2012 VII lisale on haavatavuse künnisväärtuseks kõikidest GSP raames soodustatud riikidest pärinevate IX lisas loetletud toodete kogu liitu suunduva impordi keskmine väärtus.
                  
               
                     (4)
                  
                  
                     Komisjoni delegeeritud määrusega (EL) 2015/602 (2) muudeti haavatavuse künnisväärtust 2 %-lt 6,5 %-le, mida kohaldatakse alates 1. jaanuarist 2015.
                  
               
                     (5)
                  
                  
                     Määruse (EL) nr 978/2012 II lisas esitatud GSP raames soodustatud riikide loetelu on oluliselt muudetud, kuna alates haavatavuse künnisväärtuse viimasest läbivaatamisest 2015. aastal kuni 1. jaanuarini 2019 on välja jäetud 21 riiki. Seepärast on määruse (EL) nr 978/2012 VII lisa punkti 1 alapunktis b sätestatud haavatavuse künnisväärtust vaja muuta.
                  
               
                     (6)
                  
                  
                     Määruse (EL) nr 978/2012 II lisas esitatud riikide loetelus tehtud muudatuste tõttu alates haavatavuse kriteeriumi viimase muutmisest 2015. aastal kuni 1. jaanuarini 2019 väheneks GSP raames soodustatud riikide IX lisas loetletud toodete koguimport keskmiselt 12,2 %. Seega kui haavatavuse künnisväärtust suurendataks alates 2019. aasta 1. jaanuarist 6,5 %-lt 7,4 %-le, jääks haavatavuse künnisväärtuse osakaal proportsionaalselt määruse (EL) nr 978/2012 VII lisas kindlaksmääratud tasemele.
                  
               
                     (7)
                  
                  
                     Selleks et võtta arvesse määruse (EL) nr 978/2012 II lisas esitatud riikide loetelu muudatuste jõustumiskuupäevi ja künnisväärtuse mõju soodustatud riikide haavatavusele, jõustub kõnealune künnis alates 1. jaanuarist 2019,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EL) nr 978/2012 VII lisa punkti 1 alapunktis b asendatakse künnisväärtus „6,5 %“ künnisväärtusega „7,4 %“.
         
         
            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
            Seda kohaldatakse alates 1. jaanuarist 2019.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 26. november 2019
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 303, 31.10.2012, lk 1.
         
            (2)  Komisjoni 9. veebruari 2015. aasta delegeeritud määrus (EL) 2015/602, millega muudetakse Euroopa Parlamendi ja nõukogu määrust (EL) nr 978/2012 seoses kõnealuse määruse VII lisa punkti 1 alapunktis b kindlaksmääratud haavatavuse künnisväärtusega (ELT L 100, 17.4.2015, lk 8).